《答黄公绍闻倭之作》
元代·梁士楚

沧海藩离彻五城，竹垣荒舍有枭鸣。清湍半饮胡人马，落日空窥汉将营。

豪吏夜呼冯虎啸，美人春怨带鹃声。长缨莫笑迂儒计，试向尊前数甲兵。

作者简介：广东番禺人，字思立。嘉靖三十一年举于乡。入仕，授诏安县令。屡破倭寇，迁贵州参议。居官谨慎，御下有恩。有《木湾集》、《沿海要害图说》。